**77777777777777777777777777777777777777777777777777777777777777777777777777777777**

**7/2025.**

**Csanytelek Község Önkormányzata Képviselő-testülete**

**Pénzügyi Ellenőrző, Foglalkoztatáspolitikai és**

**Településfejlesztési Bizottsága**

**2025. szeptember 9.-én (kedden) de 9 órakor**

**megtartott rendkívüli nyílt ülésének**

**Jegyzőkönyve**

**77777777777777777777777777777777777777777777777777777777777777777777777777777**

**J e g y z ő k ö n y v**

**Készült:** Csanytelek Község Önkormányzata Képviselő-testülete *Pénzügyi Ellenőrző, Foglalkoztatáspolitikai és Településfejlesztési Bizottsága* 2025. szeptember 9.-én de. 9 órakor tartott rendkívüli nyílt ülésén.

**Az ülés helye**: a Polgármesteri Hivatal díszterme

**Jelen vannak:** Bartus László bizottság elnökhelyettese

Mucsi István bizottság tagja

Szabóné Pálinkás Györgyi bizottság tagja

Potorné Kovács Ágnes bizottság tagja

**Távolmaradását bejelentette:** Palásti Pál bizottság elnöke

**Tanácskozási joggal jelent meg:** Erhard Gyula polgármester

Kató Pálné jegyző, jegyzőkönyvvezető

Vida-Zsótér Dóra Adó- Pénzügyi irodavezető-helyettes

**Bartus László bizottság elnökhelyettese:** köszöntötte a megjelent bizottsági tagokat és az ülésen tanácskozási joggal résztvevőket. Megállapította, hogy az ülés határozatképes, mert a bizottság tagjai közül 4 tag megjelent, az elnök úr pedig előzetesen bejelentette ülésről való távolmaradása okát. Indítványt tett a rendkívüli ülés napirendjére az alábbiak szerint.

**1.) Napirend**

**Tárgy: Előadó:**

*A Bizottság 2025. szeptemberi rendkívüli ülése napirendjének jóváhagyása* Bartus László bizottság elnök-h.

**Bartus László bizottság elnökhelyettese:** javaslatot tett az ülés napirendjére az általa kiadott ülésre szóló meghívóban feltüntetett napirendi pontokat alapul-véve. Szavazásra bocsátotta az ülés napirendjére írásban kiadott és az általa tett javaslatot, mellyel a bizottság tagjai egyhangúlag 4 igen szavazattal egyetértett és az alábbi határozatot hozta.

(A tárgyi meghívó e bizottsági ülésen készült jegyzőkönyv melléklete)

**36/2025. (IX. 9.) PEFTB határozat**

**Tárgy:** *A Bizottság 2025. szeptemberi rendkívüli ülése napirendjének jóváhagyása*

**H a t á r o z a t**

Csanytelek Község Önkormányzata Képviselő-testülete mellett működő Pénzügyi Ellenőrző, Foglalkoztatáspolitikai és Településfejlesztési Bizottság a Bizottság Elnöke által kiadott, a Bizottság 2025. szeptember 9. napján tartandó rendkívüli ülése meghívójában feltüntetett napirendi pontokat vette fel tárgyalásra.

**Az ülés napirendje:**

1. *A Bizottság 2025. szeptemberi rendkívüli ülése napirendjének jóváhagyása*

Előadó: Bartus László Bizottság Elnök-helyettese

1. *A személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjakról szóló 1/2025. (I. 31.) önkormányzati rendelet módosítása, a .../2025. (V. .. .) önkormányzati rendelet megalkotása*

Előadó: Erhard Gyula polgármester, Kató Pálné jegyző, Bartus László bizottság elnök-helyettese

1. *Csanytelek Község Önkormányzata Képviselő-testülete által 14/2015. (XI. 27.) szám alatt kiadott, az önkormányzat szervezeti és működési szabályzatáról szóló önkormányzati rendelete módosítása véleményezése*

Előadó: Erhard Gyula polgármester, Kató Pálné jegyző, Bartus László bizottság elnök-helyettese

1. *Egyebek*

Határozatról értesítést kap:

* Kató Pálné jegyző és általa
* Bizottság Elnöke és Tagjai (Helyben)
* Irattár

**2.) Napirend**

**Tárgya: Előadója**

*A személyes gondoskodást nyújtó szociális ellátásokról, azok igénybevételéről,* Erhard Gyula polgármester

*valamint a fizetendő intézményi térítési díjakról szóló 1/2025. (I. 31.)*  Kató Pálné jegyző

*önkormányzati rendelet módosításáról szóló önkormányzati*  Bartus László bizottság elnök-h.

*rendelet-tervezet véleményezése*

(Tárgyi írásos előterjesztés és ahhoz csatolt dokumentumok e Bizottság jegyzőkönyve melléklete)

**Erhard Gyula polgármester és Bartus László bizottság elnökhelyettese:** *nem éltek a szóbeli kiegészítés lehetőségével.*

**Kató Pálné jegyző:** *szóbeli kiegészítésében* az önkormányzati rendelet-tervezetben lévő technikai jellegű, szövegcserés megoldású változtatás okait indokolta, kiemelve a 2026. január 1. napjával belépő Csongrádi székhelyű Piroskavárosi Szociális Család- és Gyermekjóléti Intézménye társulásba való bevitele mellett a Csongrád Városi Önkormányzat belsőellenőri feladatainak szintén társulásba való behozatala 2025. november hónapban történő változással járó jogi lekövetésről szólva.Elmondta, hogy e tárgyalt napirendi dokumentumokat tegnapi ülésén az Ügyrendi Bizottság tárgyalta, elfogadta és e bizottság elé elfogadó javaslattal terjesztette be. Javaslatot tett az általa kiadott előterjesztésben, előzetes hatásvizsgálatban, az általános és részletes indokolásban és az önkormányzati rendelet-tervezetben foglaltak megvitatása utáni elfogadására, annak határozatba foglalására és a tárgyi önkormányzati rendelet-tervezet Képviselő-testület elé terjesztésére tett javaslat benyújtására.

**K é r d é s és hozzászólás nem hangzott el.**

**Bartus László bizottság elnök-helyettese:** *összefoglalójában* megállapította, hogy a napirendi ponthoz kérdés nem érkezett, módosító javaslat nem hangzott el. Szavazásra bocsátotta az előterjesztés szerinti határozati javaslatot, melyből megállapította, hogy a bizottság egyhangú 4 igen szavazattal (ellenszavazat és tartózkodás nélkül) elfogadta azt és az alábbi határozatot hozta:

**37/2025. IX. 9.) PEFTB határozat**

**Tárgy:**  *A személyes gondoskodást nyújtó szociális ellátásokról, azok igénybevételéről, valamint a fizetendő intézményi*

*térítési díjról szóló 1/2025. (I. 31.) önkormányzati rendelet módosításáról szóló önkormányzati rendelet-tervezet*

*véleményezése*

**H a t á r o z a t**

Csanytelek Község Önkormányzata Képviselő-testülete *Pénzügyi Ellenőrző, Foglalkoztatáspolitikai és Településfejlesztési Bizottsága*  megtárgyalta a tárgyi önkormányzati rendelet-tervezetben foglaltakat és az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (1) bekezdés er) alpontja szerinti feladatkörében eljárva elfogadta azt, figyelembe-véve a tárgyban Ügyrendi Bizottság által tett javaslatot. A Bizottság javaslatát egyhangú szavazással hozta és terjeszti azt jóváhagyásra a Képviselő-testület soros ülésére.

Határozatról értesítést kap:

* Bizottság Elnöke és Tagjai (Helyben)
* Kató Pálné jegyző és általa
* Csanytelek Község Önkormányzata Képviselő-testülete Tagjai (Helyben)
* Irattár

**3.) Napirend**

**Tárgy: Előadó:**

*Az önkormányzat szervezeti és működési szabályzatáról szóló* Erhard Gyula polgármester

*14/2015. (XI. 27.) önkormányzati rendelet módosításának,* Kató Pálné jegyző

*önkormányzati rendelet-tervezetének véleményezése* Bartus László bizottság elnök-h.

(Tárgyi írásos előterjesztés e bizottsági ülésen készült jegyzőkönyv melléklete)

**Kató Pálné jegyző:** az írásban kiadott előterjesztéshez fűzött s*zóbeli kiegészítésében* szóltarról, hogy a benyújtott napirendi előterjesztést és ahhoz csatolt mellékleteket az *Ügyrendi Bizottság* tegnap tartott rendkívüli ülésén tárgyalta, elfogadta és a testület elé terjesztésére tett javaslatot, továbbá annak jóváhagyását kezdeményezve terjesztette azt a Pénzügyi, Ellenőrző és Foglalkoztatáspolitikai Bizottság elé. Hozzáfűzte, hogy a becsatolt dokumentumok között fellelhető az előzetes hatásvizsgálat, az általános és részletes indokolás és maga az önkormányzati rendelet-tervezet, amely része a napirendi ponthoz rendelt előterjesztésnek, akárcsak a Csongrád-Csanád Vármegyei Kormányhivatal főispánja által tárgyi vonatkozó törvényességi felhívásában foglaltak véleményezése és elfogadása utáni javaslattétel határozatba foglalása.

**Erhard Gyula polgármester:** Nem élt a *szóbeli kiegészítés* lehetőségével.

**Bartus László bizottság elnök-helyettese:** az írásban kiadott előterjesztéshez *szóbeli kiegészítést nem fűzött.* Kezdeményezte az írásban kiadott előterjesztés megvitatását és elfogadását.

**K é r d é s, hozzászólás nem hangzott el.**

**Bartus László bizottság elnökhelyettese:** *összefoglalójában* támogatta a benyújtott előterjesztés és az ahhoz csatolt mellékletek bizottság általi elfogadását és Képviselő-testület elé terjesztését. Indítványozta a bizottság tagjai részére tárgyi előterjesztés elfogadásának határozatban történő rögzítését. Indítványát szavazásra bocsátotta, melyből megállapította, hogy a bizottság egyhangú 4 igen szavazattal (ellenszavazat és tartózkodás nélkül) elfogadta azt és az alábbi határozatot hozta:

**38/2025. (IX. 9.) PEFTB határozat**

**Tárgy:** *Csanytelek Község Önkormányzata Képviselő-testülete által 14/2015. (XI. 27.) szám alatt kiadott, az önkormányzat szervezeti és működési szabályzatáról szóló önkormányzati rendelete módosítása véleményezése*

**H a t á r o z a t**

Csanytelek Község Önkormányzata Képviselő-testülete *Pénzügyi Ellenőrző, Foglalkoztatáspolitikai és Településfejlesztés Bizottsága* napirendje keretében megtárgyalta a település jegyzője által tárgyban benyújtott előterjesztésben, az ahhoz csatolt rendelet-tervezetben, az előzetes hatásvizsgálatban és indokolásban foglaltakat, melyet az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (1) bekezdés e) pontja szerinti jogkörében eljárva elfogadott és javaslatot tett a Képviselő-testület általi jóváhagyására, módosító önkormányzati rendelet kiadására.

A Bizottság a Csongrád- Csanád Vármegyei Kormányhivatal főispánja által kiadott tárgyra irányuló törvényességi felhívására irányuló e rendelet-tervezetben foglaltak szerinti intézkedéssel egyetért.

Határozatról értesítést kap:

* Kató Pálné jegyző és általa
* Csanytelek Község Önkormányzata Képviselő-testülete Tagjai (Helyben)
* Pénzügyi Ellenőrző, Foglalkoztatáspolitikai és Településfejlesztés Bizottság Tagjai
* Irattár

1. **Napirend**

*Egyebek*

**Kató Pálné jegyző:** Tájékoztatta a bizottság tagjait az Alsó- Tisza-menti Önkormányzata Társulás székhelye változása okán előálló feladatok sokaságáról, amely nem ér véget idén december 31. napján, hiszen a 2025. évi társulási költségvetéssel összefüggő minden pénzügyi feladatellátás a Csanyteleki Polgármesteri Hivatalnál marad, úgy mint a költségvetés módosítása, annak zárása, belsőkontrollja, a Magyar Államkincstár általi 2025. évi társulási gazdálkodási éves ellenőrzése, elszámolás és egyéb olyan adminisztrációs feladat végrehajtása, amely a zavartalan működést biztosítja. Jövő január 1. napjától a helyi intézmények, úgy mint a Remény Szociális Alapszolgáltató Központ, az Alsó- Tisza-menti Többcélú Óvodák és Mini Bölcsődék gazdálkodási feladatai sorából a könyvelés mind a 3 érintett településen ugyanúgy folytatódik, mint eddig, tehát a Csongrádi székhelyű Feladatellátó jegyző megbízása alapján fogja átruházott feladatként ellátni -külön megállapodás szerint- a számviteli feladatok teljesítését, melynek fedezete az állami költségvetésből lehívott központi feladat-finanszírozásból biztosított és az nem terheli az önkormányzat jövő évi költségvetését.

Szólt arról, hogy vélhetően sikertelenül zárul az általa pénzügyi ügyintézői munkakörre vonatkozó pályázati kiírás, mert az eddig benyújtott 4 pályázat egyike sem felel meg a megfogalmazott elvárásoknak. Ahhoz, hogy a megszokott rendben folyjék a minannapi feladatellátás, belső feladat megosztással fogja megoldani a jövő év január hónapjában gyermekének életet adó irodavezető-helyettes 2 éves tartós távolléte ideje alatti munkavégzést akként, hogy az illetményét 3 köztisztviselő között arányosan elosztva (havi bruttó 650.000.- Ft) többlet-munka végzése jogcímén fogja elláttatni. A többlet-feladatok ellátási kötelezettsége bekerül az adott köztisztviselő munkaköri leírásába, annak belső szabályzatokban való átvezetésével, díjazás ellenében. Az irodavezető-helyettesi tisztség betöltésére alkalmas köztisztviselő személye adott, aki gyakorlott pénzügyi szakember, így nincs szükség betanulási időre, viszont nagyon megterhelő időszaknak nézünk elébe, amely előzetesen és folyamatosan komoly szervezési feladatellátással kell hogy párosuljon.

Kiemelte, hogy minden támogatást meg fog adni annak a társulási székhely településen feladatot átvevő vezető és munkatársai számára annak érdekében, hogy az ismeretlen feladatot ugyanazon a színvonalon tudják ellátni, mint a korábbi székhely település hivatala.

Várhatóan idén október, de legkésőbb november hónapban fogja beterjeszteni előzetes véleményezésre a gyermekétkeztetés intézményi térítési díja megállapítására vonatkozó, 2026. január 1. napjától hatályba lépő önkormányzati rendelet-tervezetet, melyben településünk a társulásban lévő Csanyteleki Óvoda és Mini Bölcsőde tagintézményével érdekelt, melynek végrehajtása a KÉPBSZ Kft-től szolgáltatás vásárlásával oldódik meg, részben a központi költségvetésből gyermekétkeztetés jogcímén lehívott feladat-finanszírozás, másrészt a gyermekétkeztetést igénybe-vevő gyermek törvényes képviselője által befizetett intézményi térítési díja összegéből, melyet külön megállapodás szerint bonyolít le a szolgáltató. Ebben az ellátásban ériintett Felgyő és Tömörkény községek intézményi ellátása is, ott önkormányzati konyha által biztosított étkeztetés formájában.

Szólt még arról is, hogy át kell szerveznie az eddig jól működő, a településen jogosultságot szerző időskorosztály számára megállapított karácsonyi juttatás átadás-átvételét, mert a postai szolgáltatás helyett két érintett köztisztviselő közül egy fő helyett más köztisztviselőnek kell belépnie a feladat végrehajtása érdekében, előre meghatározott többletfeladat ellátásáért való díjazás ellenében.

Szintén komoly kihívásként nevezte meg a szociális tűzifa kiosztása összehangolását, logisztikáját és lebonyolítását.

Szót ejtett még az idei évben hátralévő bő 3 hónap pályázati eljárásai alakulásáról. S

Sikerként számolt be az önkormányzat költségvetéséből megvalósult feladatok végrehajtásáról, pl. a hivatal épülete külső burkolata megújulásáról, a játszótér külső- belső festési munkálatiról, amely javítja a településről alkotott képet.

Megemlítette, hogy még mindig folyamatban van a Csanyteleki vízmű-telep melletti magántulajdonban lévő ingatlan jogutódjával való bírósági eljárás, melynek nem csak az önkormányzatot képviselő ügyvéd, hanem az eljárásban szakértőként kijelöltek számára való anyagi megtérítés kötelezettsége is megjelent, ezért mint korábbi tulajdonos, mint I. rendű alperes és a jelenlegi tulajdonos, mint II. rendű alperes a bírósági eljárás folytatása érdekében befizette a kiszabott összeget az eljárás lefolytatására kijelölt számára. A tárgyalás helyszíni bejárással folytatódik.

Elmondta, hogy közeleg a helyi adó befizetési határidő, ezért a hónap végén meg fogja kezdeni a végrehajtási eljárások lefolyatása érdekében szükséges intézkedések megtételét.

**Erhard Gyula polgármester:** Egyetértett a jegyző által elmondottakkal, majd az általa lefolytatott tárgyalásokon elért eredményekről adott tájékoztatást, benne a település közvilágítási korszerűsítése, a kerékpárút kialakítása alakulása, a Faluház épületén a nyílászárók cseréje, a jövő évi falunapi rendezvények időpontja áttételére, annak szervezése kérdésére, pályázati lehetőségére, a fásítási program folytatására, a járdaépítés újabb szakasza kiépítésére vonatkozó eljárásokra irányul.

**Bartus László bizottság elnök-helyettese:** Megköszönte az ülésen megjelentek ülésen való részvételét és az ülést befejezettnek nyilvánítva, bezárta azt.

K.m.f.

..................................................................... .......................................................................

Bartus László bizottság elnökhelyettese Szabóné Pálinkás Györgyi bizottsági tag